Duduzane Zuma hoor sy lot | Maroela Media
Duduzane Zuma is Vrydag in die Randburgse landdroshof onskuldig bevind op 'n klag van strafbare manslag en 'n klag van roekelose en nalatige bestuur teen hom.
Landdros Tebogo Thupaatlase het bevind dat Zuma nie die spoedgrens oortree het nie en dat die weerstoestande tot die ongeluk bygedra het. Volgens Thupaatlase was die botsing nie weens 'n fout aan Zuma se kant nie.
Thupaatlase het voor hy uitspraak gelewer het, weer deur die getuienis gegaan wat tydens die verhoor aangehoor is. Hy het ook gesê die staat kon nie sy saak bo redelike twyfel bewys nie.
Die Nasionale Vervolgingsgesag (NVG) het aanvanklik besluit om nie vir Zuma Jr. te vervolg nie. Nadat AfriForum se private vervolgingseenheid aansoek gedoen het om Zuma Jr. privaat te vervolg, het die NVG egter sy aanvanklike besluit omgekeer en vervolging ingestel.
Die glibberige Zuma's sal nooit boet vir hul dade nie ????
Hoe het ons geweet hy gaan skotvry daaruit loop.
Tipies, hy kon mos sien die pad is nat, Nou word dit op die nattigheid blameer. Shame. Ek hoop van harte Phumzile Dube se familie vat dit verder.
Die is nou regverdigheid in SA.
En so leer hy nog n les, met die Zuma naam kan hy doen wat hy wil daar is geen aanspreeklikheid. Nie die laaste wat ons van hom gaan hoor nie, hy sal weer iets doen want hy weet hy gaan daarmee wegkom
Jy mag hiermee wegkom, iemand is oorlede in die ongeluk maar in die toekoms nie sal jy nie weer wegkom nie.